BAM บวก 3% โบรกฯ เคาะเป้า 27.60 บ. จ่อบุ๊คกำไรพิเศษ 5 พันลบ.ไตรมาส 3
BAM บวก 3% โบรกฯ เคาะเป้า 27.60 บ. จ่อบุ๊คกำไรพิเศษ 5 พันลบ.ไตรมาส 3 ล่าสุดอยู่ที่ 24.10 บาท บวก 0.70 บาท หรือ 2.99% มูลค่าซื้อขาย 653.15 ล้านบาท
BAM บวก 3% โบรกฯ เคาะเป้า 27.60 บ. จ่อบุ๊คกำไรพิเศษ 5 พันลบ.ไตรมาส 3 ล่าสุดอยู่ที่ 24.10 บาท บวก 0.70 บาท หรือ 2.99% มูลค่าซื้อขาย 653.15 ล้านบาท
24 ส.ค. 2563

ผู้สื่อข่าวรายงานว่า บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM ล่าสุด ณ เวลา 10.46 น. อยู่ที่ 24.10 บาท บวก 0.70 บาท หรือ 2.99% สูงสุดที่ 24.20 บาท ต่ำสุดที่ 23.60 บาท ด้วยมูลค่าซื้อขาย 653.15 ล้านบาท

ทั้งนี้ บล.เอเอสแอล ระบุในบทวิเคราะห์ แนะนำ “ซื้อ” หุ้น BAM พร้อมให้ราคาเป้าหมายปี 63 ที่ 27.60 บาทต่อหุ้น มีมุมมองเชิงบวกต่อประเด็นจ่อบันทึกกำไรพิเศษ 5 พันล้านบาท จากรายการภาษีสินทรัพย์ล่วงหน้า (DTA) ในไตรมาส 3/63 แม้จะไม่ได้รวมรายการดังกล่าวเข้ามาในประมาณการ โดยปรับกำไรสุทธิปีนี้ลงเหลือ 3.3 พันล้านบาท (-49.6%YoY) ทั้งนี้ ในเชิง sentiment ตามภาวะเศรษฐกิจที่ชะลอตัวจะส่งผลให้ซื้อ NPL และ NPA ได้ในราคาที่ดีขึ้น
โดยบริษัทยังคงตั้งเป้าซื้อหนี้เข้ามาบริหารภายใต้วงเงินรวม 12,000 ล้านบาท คิดเป็นมูลหนี้กว่า 40,000 ล้านบาท โดยช่วงต้นปีนี้สามารถซื้อหนี้ทั้ง NPL และ NPA เข้ามาบริหารแล้ว 7,000 ล้านบาท คิดเป็นมูลหนี้กว่า 3 หมื่นล้านบาท ส่วนใหญ่เป็นหนี้ที่มีหลักประกัน และปัจจุบันยังอยู่ระหว่างเจรจาซื้อหนี้เข้ามาเพิ่มเติมอีกกว่า 5,000 ล้านบาท
ส่วนแนวโน้มครึ่งปีหลังปี 2563 คาดว่าจะเติบโตในอัตราเร่งตัวจากการกระตุ้นยอดขายทรัพย์อย่างต่อเนื่อง รวมถึงตอนนี้สามารถเพิ่มยอดขายผ่านทางผ่านกรมบังคับคดีได้มากขึ้นหลังที่ปิดดำเนินการไปในช่วงเม.ย-พ.ค.